**Ειδική κατηγορία ατόμων που πάσχουν από σοβαρές παθήσεις**

**Ακαδημαϊκό Έτος 2025-2026**

**Κατάθεση δικαιολογητικών για ολοκλήρωση εγγραφής**

Οι επιτυχόντες/ούσες της ειδικής κατηγορίας ατόμων που πάσχουν από σοβαρές παθήσεις, που πραγματοποίησαν την ηλεκτρονική αίτηση εγγραφής τους, μέσω της εφαρμογής του Υπουργείου Παιδείας, Θρησκευμάτων και Αθλητισμού, καλούνται να ακολουθήσουν τη διαδικασία για την ολοκλήρωση της εγγραφής τους, όπως αυτή περιγράφεται στη σχετική ανακοίνωση που βρίσκεται αναρτημένη στην ιστοσελίδα του Τμήματος.

**Επιπλέον** καλούνται να καταθέσουν στη Γραμματεία του Τμήματος Γεωγραφίας, αυτοπροσώπως ή μέσω εξουσιοδοτημένου προσώπου, έως και την **Πέμπτη 18/9/2025** (Δευτέρα έως Παρασκευή 10.30-13.30) τα παρακάτω δικαιολογητικά, προκειμένου να ολοκληρωθεί η εγγραφή τους.

* **Ευκρινές φωτοαντίγραφο του Τίτλου απόλυσης:** απολυτηρίου ή πτυχίου ή αποδεικτικού του σχολείου από το οποίο αποφοίτησε.
  + - **Ευκρινές φωτοαντίγραφο του Πιστοποιητικού διαπίστωσης της πάθησης** που έχει εκδοθεί είτε:

i) από αρμόδια επταμελή Επιτροπή του νοσοκομείου, όπως αυτές συστήνονται κάθε χρόνο, με υπουργική απόφαση, σύμφωνα με την αρ. Φ.151/17897/Β6/2014 (ΦΕΚ 358 Β΄) κοινή υπουργική απόφαση, είτε

ii) από την Επιτροπή εξέτασης ενστάσεων υποψηφίων με σοβαρές παθήσεις για εισαγωγή στην Τριτοβάθμια Εκπαίδευση σε ποσοστό 5% η οποία συγκροτείται με κοινή υπουργική απόφαση, κατόπιν εισήγησης του Κεντρικού Συμβουλίου Υγείας (ΚΕΣΥ) του Υπουργείου Υγείας.